CELEX: 32019Y1011(01)
Language: ro
Date: 2019-07-30 00:00:00
Title: Decizia Comitetului european pentru risc sistemic din 30 iulie 2019 privind desemnarea responsabilului cu protecția datelor al Comitetului european pentru risc sistemic (CERS/2019/17)2019/C 344/03

11.10.2019   
               
               
                  RO
               
               
                  Jurnalul Oficial al Uniunii Europene
               
               
                  C 344/3
               
            
         DECIZIA COMITETULUI EUROPEAN PENTRU RISC SISTEMIC
         din 30 iulie 2019
         privind desemnarea responsabilului cu protecția datelor al Comitetului european pentru risc sistemic (CERS/2019/17)
         (2019/C 344/03)
         CONSILIUL GENERAL AL COMITETULUI EUROPEAN PENTRU RISC SISTEMIC,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1092/2010 al Parlamentului European și al Consiliului din 24 noiembrie 2010 privind supravegherea macroprudențială la nivelul Uniunii Europene a sistemului financiar și de înființare a unui Comitet european pentru risc sistemic (1),
         având în vedere Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (2), în special articolul 43,
         având în vedere Decizia CERS/2012/1 a Comitetului european pentru risc sistemic din 13 iulie 2012 de punere în aplicare a normelor privind protecția datelor la Comitetul european pentru risc sistemic (3), în special articolul 3,
         întrucât:
         
                     (1)
                  
                  
                     La 31 august 2018, Consiliul general al Comitetului european pentru risc sistemic (CERS) a adoptat Decizia CERS/2018/6 a Comitetului european pentru risc sistemic (4), care a desemnat-o pe doamna Barbara Eggl drept responsabil cu protecția datelor (RPD) al CERS pentru un al doilea mandat, până la 14 mai 2020.
                  
               
                     (2)
                  
                  
                     La solicitarea doamnei Eggl, al doilea mandat al acesteia se va încheia la data de 31 iulie 2019. Prin urmare, este necesară desemnarea succesorului acesteia ca RPD al CERS de la data de 1 august 2019.
                  
               
                     (3)
                  
                  
                     În conformitate cu articolul 43 alineatul (2) din Regulamentul (UE) 2018/1725, RPD al Băncii Centrale Europene (BCE) îndeplinește în prezent și rolul de RPD al CERS.
                  
               
                     (4)
                  
                  
                     La 19 martie 2019, Comitetul executiv al BCE a desemnat-o pe doamna Evanthia Chatziliasi pentru a-i succeda doamnei Barbara Eggl drept RPD al BCE pentru un mandat de cinci ani, începând de la 1 august 2019,
                  
               ADOPTĂ PREZENTA DECIZIE:
         
            Articolul 1
            Desemnarea responsabilului cu protecția datelor al Comitetului european pentru risc sistemic
            Doamna Evanthia Chatziliasi este desemnată drept responsabil cu protecția datelor (RPD) al Comitetului european pentru risc sistemic, cu efect de la 1 august 2019 la 31 iulie 2024, în calitatea acesteia de membru al personalului și de RPD al Băncii Centrale Europene.
         
         
            Articolul 2
            Intrarea în vigoare
            Prezenta decizie intră în vigoare la 31 iulie 2019.
         
         
            Adoptată la Frankfurt pe Main, 30 iulie 2019.
            
               
                  Șeful secretariatului CERS,
               
               
                  în numele Consiliului general al CERS
               
               Francesco MAZZAFERRO
            
         
         
            (1)  JO L 331, 15.12.2010, p. 1.
         
            (2)  JO L 295, 21.11.2018, p. 39.
         
            (3)  JO C 286, 22.9.2012, p. 16.
         
            (4)  Decizia CERS/2018/6 a Comitetului european pentru risc sistemic din 31 august 2018 privind desemnarea responsabilului cu protecția datelor al Comitetului european pentru risc sistemic (JO C 347, 28.9.2018, p. 3).